Heinz-Harald Frentzen xe on ex-pilota de Formula 1, vinsidor de tri Gran Premi de Formula 1. Fasendose valer come pilota de bon talento 'ntee categorie minori , el ga afrontà aversari del calibro de Michael Schumacher e Karl Wendlinger. El ga debutà inte ła Formula 1 inte el 1994 ala guida dela Sauber a modor Mercedes, proprio come compar de Wendlinger. El xe restà ala Sauber fin al 1996, inte i quai ga conquistà anca el terzo posto inte el Gran Premio d'Italia 1995. Inte el 1997 Frentzen el pasa ala Williams co la qual el sentra el so primo suceso al Gran Premio de San Marin e afermandose qual otimo ajutante del compar de squadra Jacques Villeneuve, futuro canpion del mondo. Ala fin xe seondo inte el mondial de drio a Villeneuve, anca grasie ala squalifega de Michael Schumacher . Inte el 1998, la Williams col novo motor Mecachrome, non la xe suficientemente competitiva par ambir ale posision de vertice, penalisando entranbi i piloi. Così, inte el 1999, Frentzen el pasa ala Jordan, co la qual lota a lungo par el mondial grasie ala meior monoposto de senpre costruia dal team irlandese, la 199 motorizada Mugen-Honda, portando a casa do vitorie a Magny-Cours e a Monza e finendo terzo a fin canpionato de drio a Mika Hakkinen e Eddie Irvine. Inte i do ani sucesivi, le veture non xe pì stae a l'altessa dela e, complici incomprension col team, Frentzen el vegne licensià dala Jordan a metà dela stagione 2001 e rimpiasà da Jean Alesi. Frentzen el concluderà quel'ano inte ła poco conpetitiva Prost. Inte el 2002 ghè el pasagio ala Arrows, che a metà stagion la se ritira par problemi finansiari, lasando el piloa todesco a piedi. El se rivedrà al Gran Premio degli Stati Uniti, al volante dela Sauber par sostituir par quela gara el brasilian Felipe Massa. Inte el 2003 el vien confermà dal team elvetico, sentrando el podio al Gran Premio degli Stati Uniti, drio a Michael Schumacher e Kimi Raikkonen. Inte el 2004 e inte el 2005 corre inte el DTM todesco co la Opel, par poi pasar, senpre inte el DTM, ala guida de l'Audi Sport In total, en Formula 1 Frentzen el pol vantar 156 Gran Premi disputai, 2 pole position, 3 vittorie, 18 podi, 6 giri veloxi e 174 punti iridai.